open-index/open-wikipedia-markdown huggingface dataset:
மதுரை சிவப்பிரகாசர்

**மதுரை சிவப்பிரகாசர்** .
தமிழிலுள்ள செய்யுள் நூல்களுக்கு உரை எழுதிய ஆசிரியர்களில் ஒருவர். இவரது காலம் 15ஆம் நூற்றாண்டு. இவர் உரை எழுதியுள்ள நூல்கள்:
*இருபா இருபது
*சிவப்பிரகாசம்
 
;இவரது குரு
:சிற்றம்பல நாடிகள் பரம்பரையில் வந்தவர் காவை-அம்பலநாதத் தம்பிரான். இவரது மாணாக்கரின் வழிவந்த தி௫க்கயிலாய பரம்பரை வேளாக்குறிச்சி ஆதீன சீடர் மதுரை ஞானப்பிரகாச முனிவரின மாணாக்கர் மதுரை-சிவப்பிரகாசர்.
*
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

## அடிக்குறிப்பு

பகுப்பு:தமிழ் உரையாசிரியர்கள்
பகுப்பு:மதுரை மக்கள்
பண்டார் செரி பெகாவான்

**பண்டார் செரி பெகாவான்** (ஆங்கிலம்: *Bandar Seri Begawan*; மலாய்: *Bandar Brunei*; ஜாவி: بندر سري بڬاوان; ) என்பது புரூணை சுல்தானகத்தின் தலைநகரம் ஆகும். இதுவே அந்த நாட்டின் மிகப்பெரிய நகரமும் ஆகும். 

2010-ஆம் ஆண்டில் பண்டார் செரி பெகாவான் மக்கள் தொகை 140,000. இருப்பினும் பண்டார் செரி பெகாவான் நகரத்தைச் சூழ்ந்த புறநகர்ப் பகுதியிலும் சேர்ந்து 276,608 பேர் வசிக்கின்றனர். பண்டார் செரி பெகாவான் நகரம்; புரூணை - முவாரா மாவட்டத்தின்]] (*Brunei-Muara District*) ஒரு பகுதியாகும். 

புரூணை நாட்டின் மக்கள்தொகையில் 70 விழுக்காட்டிற்கும் அதிகமான மக்கள் முவாரா மாவட்டத்தில் வசிக்கின்றார்கள். பண்டார் செரி பெகாவான் நாட்டின் மிகப்பெரிய நகர்ப்புற மையம்; மற்றும் நாட்டின் ஒரே நகரமாகவும் விளங்குகிறது. புரூணை அரசாங்கத்தின் இருப்பிடமாகவும், வணிக கலாசார மையமாகவும் திகழ்கிறது. 

புரூணையின் 28-ஆவது சுல்தானாகப் பொறுப்பு வகிக்கும் தற்போதைய சுல்தான் அசனல் போல்கியாவின் (*Sultan Hassanal Bolkiah*) தந்தையார் மூன்றாம் சுல்தான் உமர் அலி சைபுடியன் (*Sultan Omar Ali Saifuddien III*) நினைவாக 1970-ஆம் ஆண்டில் மறுபெயரிடப்படும் வரை **புரூணை நகரம்** (*Brunei Town*) என்றே அறியப்பட்டது.

## வரலாறு

புரூணையில் முதல் மனிதக் குடியேற்றம் ஆறாம்; ஏழாம் நூற்றாண்டுகளில் நிகழ்ந்துள்ளது. தற்போதைய மலாய் வணிக மையம் மற்றும் பண்டார் செரி பெகாவான் நகரின்  இடத்திற்கு அருகில் இருக்கும் மீன்பிடித் துறைமுகம் ஆகியவற்றைக் கொண்டு அதனை உறுதிப்படுத்தலாம். 

புரூணை ஆற்றின் (*Brunei River*) கரைகளில் எட்டாம் நூற்றாண்டில் இரண்டாம் குடியேற்றம் நிகழ்ந்துள்ளது. புரூணை ஆற்றின் கம்போங் ஆயரில் (*Kampong Ayer*) உள்ள குடியேற்றங்களைப் போன்றே, தற்போதைய புரூணை அருங்காட்சியகத்தின் (*Brunei Museum*) எதிர் கரையில் அந்தக் குடியேற்றம் நிகழ்ந்துள்ளது.

### சுல்தானக ஆட்சி

15-ஆம் நூற்றாண்டு முதல் 17-ஆம் நூற்றாண்டு வரையிலான புரூணை பேரரசு (*Bruneian Empire*) காலத்தில், பிலிப்பீன்சின் தெற்குப் பகுதி மற்றும் அதன் தலைநகரான மணிலா உட்பட போர்னியோவின் ஒரு பகுதியை புரூணை சுல்தானகம் (*Brunei Sultanate*) ஆட்சி செய்துள்ளது.

புரூணை நகரப் பகுதிக்கு அருகிலுள்ள நீர்நிலைக் குடியேற்றம் (*Water Settlement*) புரூணை சுல்தானகத்தின் மூன்றாவது மையமாக மாறியது. எசுப்பானியர்கள், இடச்சுக்காரர்கள்
மற்றும் பிரித்தானியர்கள் போன்ற மேற்கத்தியர்களின் வருகையின் காரணமாக 18-ஆம் நூற்றாண்டில் சுல்தானக ஆட்சி வீழ்ச்சி அடைந்தது. அப்போது மக்கள் தொகை 20,000 என உச்சத்தில் இருந்து படிப்படியாகக் குறைந்தது.

## புவியியல்

இந்நகரம் புரூணை ஆற்றின் வட கரையில் அமைந்துள்ளது. வெப்பவலய மழைக்காடுகளின் காலநிலையைக் கொண்டுள்ள இந்நகரில் வருடத்தின் முழுப்பகுதியும் மழைவீழ்ச்சி அதிகமாகக் காணப்படுகின்றது.

## சகோதர நகரம்
*  நாஞ்சிங், சீனா

## மேற்கோள்கள்

## வெளி இணைப்புகள்

* Municipal Department of Bandar Seri Begawan 
* Tourist Map of Bandar Seri Begawan
* Bandar Seri Begawan, Brunei - Weather.com
பகுப்பு:புரூணை
பகுப்பு:புரூணை புவியியல்
பகுப்பு:போர்னியோ

பகுப்பு:ஆசியத் தலைநகரங்கள்
பிரசாந்தினி

**பிரசாந்தினி** தமிழில் முதன்மையாகப் பாடிவரும் ஒரு திரைப்படப் பின்னிணிப் பாடகி. இவர் புகழ்பெற்ற பாடகர் மலேசியா வாசுதேவனின் மகளும் யுகேந்திரனின் உடன் பிறந்தவரும் ஆவார். இவர் ஹாரிசு ஜெயராஜின் இசையில் உருவான 12பி என்னும் படத்தின் மூலம் பின்னணிப் பாடகியாக அறிமுகமானார்.

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:1983 பிறப்புகள்
பகுப்பு:வாழும் மக்கள்
இசுரேலில் வேளாண்மை

**[[இசுரேல்|இசுரேலில்]] வேளாண்மைத் துறை** நன்கு வளர்ச்சிபெற்ற துறையாக விளங்குகிறது. இசுரேலின் தட்பவெப்பநிலை வேளாண்மைக்குச் சாதகமாக இல்லாத சூழலிலும் இசுரேல் வேளாண் விளைபொருட்களை ஏற்றுமதி செய்யும் ஒரு முக்கியமான நாடாகவும் வேளாண் தொழில்நுட்பத்தில் ஒரு முன்னோடி நாடாகவும் உள்ளது. இந்நாட்டின் பரப்பில் பாதிக்கு மேல் பாலை நிலமாகும். மேலும் இங்கு நிலவும் வெப்பநிலையும் நீர்ப்பற்றாக்குறையும் வேளாண்மைக்குப் பாதகமாக அமைந்துள்ளன. நாட்டின் பரப்பில் 20% மட்டுமே இயல்பாக வேளாண்மைக்கு ஏற்றவை. வேளாண்மைத் துறை இசுரேலின் மொத்த உள்நாட்டு உற்பத்தியில் 2.5% ஆகவும் ஏற்றுமதியில் 3.6% ஆகவும் உள்ளது. நாட்டின் மொத்த வேலை செய்யும் மக்களின் உழவுப் பணி செய்பவர்கள் 3.7%. இசுரேல் தனது உள்நாட்டுத் தேவையில் 95% அளவுக்குத் தானே உற்பத்தி செய்து கொள்கிறது. தானியங்கள், எண்ணெய் வித்துக்கள், இறைச்சி, காப்பி, கொக்கோ, சர்க்கரை போன்றவற்றை இறக்குமதி செய்கிறது.

## மேற்கோள்கள்


பகுப்பு: இசுரேலில் வேளாண்மை
நெஞ்சுவிடு தூது

**நெஞ்சுவிடு தூது**, உமாபதி சிவாச்சாரியார் என்பவரால் எழுதப்பட்ட நூலாகும். இது 14-ஆம் நூற்றாண்டில் சாலிவாகனம் 1233 (பொஊ 1311) ஆம் ஆண்டில் பாடப்பட்டது. இந்நூலின் செய்யுள்கள் கலிவெண்பாவில் பாடப்பட்டுள்ளன. இந்நூலின் ஆசிரியர், தனது  ஞானாசிரியனைத் தலைவனாக நினைத்துத் தன்னைக் காதலியாகப் பாவித்துத் தனது மனதைத் தலைவனின் அன்பையும் அருளையும் பெற்று வரத் தூது அனுப்புவதாக இந்நூல் அமைந்துள்ளது.

இந்நூலில் இறைவனைத் தலைவனாகப் பாவித்து எழுதப்பட்டுள்ளதால், இறைவனது பெருமைகளும், சைவ சித்தாந்த கொள்கைகளும் கூறப்படுகின்றன. அவருடைய இயல்பு, பசு, பாச இயல்பு ஆகியவை பற்றி எழுதப்பட்டுள்ளது.

## பகுதிகள்
மூன்று பகுதிகளாகக் காணத்தக்க இந் நூலின் 
* முதற்பகுதியில், இறைவன் இயல்பு, உயிரின் இயல்பு, தளைகளின் இயல்பு எனச் சைவ சித்தாந்தத்தின் உண்மைகளான இறைவன், உயிர், மலங்கள் ஆகியன பற்றிக் கூறப்பட்டுள்ளது. 
* இரண்டாம் பகுதியில் இறைவனுடைய நிலையை மலை, நாடு, ஆறு, ஊர், தார், குதிரை, யானை, கொடி, முரசு, ஆணை எனும் தசாங்கங்களின் அடிப்படையில் நூலாசிரியர் விளக்கியுள்ளார். 
* மூன்றாம் பகுதியில் இறைவனது பெருமை, ஞானாசாரியன், குரு உபதேசம், அடையும் இடம் என்பவை தொடர்பில், பிற சமயங்களில் மயங்காது, சைவ சித்தாந்தக் கொள்கைகளைக் கடைப்பிடிக்குமாறு அறிவுறுத்தப்படுகிறது.

## நூலின் சிறப்பு
**இந்நூலின் இறுதி அங்கமாகத் தனி [[வெண்பா]] ஒன்றினை முழுக்கருத்தையும் விளக்கும் வகையில் நூலாசிரியர் அமைத்திருக்கின்றார்.**

## இவற்றையும் பார்க்கவும்
* மெய்கண்ட சாத்திரங்கள்
* தத்துவ நிச்சயம் (தத்துவராயர் எழுதிய நெஞ்சுவிடு தூது)

## மேற்கோள்கள்

## உசாத்துணைகள்
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)

## வெளி இணைப்புகள்
* நெஞ்சுவிடு தூது.pdf

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:சைவ சித்தாந்த தமிழ் இலக்கியம்
பகுப்பு:தூது இலக்கியங்கள்
பகுப்பு:1311
தேசிய விளையாட்டரங்கம், வார்சா

**தேசிய விளையாட்டரங்கம்** ()  போலந்து நாட்டில் வார்சா நகரத்தில் அமைந்துள்ள ஓர்  கால்பந்தாட்ட விளையாட்டரங்கம் ஆகும். 2008 ஆண்டில் கட்டத் துவங்கி   நவம்பர் 2011 முடிவடைந்த  இந்த அரங்கத்தில்  ௫௮,௫०० (58500) பார்வையாளர்கள் அமரக்கூடும். இதுவே போலந்தின் மிக கூடிய இருக்கைகள் கொண்ட விளையாட்டரங்கமாகும்.  யூரோ 2012 கால்பந்துப் போட்டிகளுக்காக சுமார் ௧,௯௧௫ (1615) மில்லியன் போலிய நாணயம் இசுவாட்டெ செலவில் கட்டப்பட்டுள்ளது.  இந்த விளையாட்டரங்கில் யூரோ 2012 போட்டிகளின் துவக்க ஆட்டம், காலிறுதி மற்றும் அரையிறுதி போட்டிகள் விளையாடப்படும்.  

## வெளி இணைப்புகள்

* Stadion Narodowy  
## மேற்கோள்கள்

பகுப்பு:போலந்தில் விளையாட்டு
பகுப்பு:விளையாட்டு அரங்குகள்
இருபா இருபது உரை

**இருபா இருபது உரை** என்னும் நூல் இருபா இருபது என்னும் நூலுக்கு எழுதப்பட்ட உரை. இந்த உரைநூல் தி௫க்கயிலாய பரம்பரை வேளாக்குறிச்சி ஆதீன சீடர்  மதுரை-சிவப்பிரகாசர் என்பவரால் எழுதப்பட்டது. 
*இந்த உரைநூலின் காலம் 15ஆம் நூற்றாண்டு. கணக்கீட்டுப்படி 1488 (சக ஆண்டு 1410). இந்த ஆண்டு இந்த உரையின் தொடக்கத்தில் குறிப்பிடப்பட்டுள்ளது. 
*1677-ல் திருவாடுதுறை நமசிவாயத் தம்பிரான் இந்த இருபா இருபது நூலுக்கு மற்றொரு உரை எழுதும்போது மதுரை-சிவப்பிரகாசர் உரையை அப்படியே எடுத்துக்காட்டி மேலும் விளக்கிச் செல்கிறார். இந்த உரை அச்ச	கியுள்ளது.
*சிவப்பிரகாசர் உரை அச்சாகவில்லை. 
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
பேரீச்சை

**பேரீச்சை ''Phoenix dactylifera**'' பனை வகையைச் சேர்ந்த ஒரு மரம். இம்மரம் இதனுடைய இனிப்பான பழங்களுக்காக வளர்க்கப்படுகிறது. இம்மரம் முதன்முதலில் எங்கு வளர்க்கப்பட்டது என்பதற்கான விவரம் தெரியவில்லை எனினும் பெர்சியக் குடாவில் தொடங்கியிருக்கலாம் என்று கருதப்படுகிறது. இது ஒரு நடுத்தர அளவுள்ள தாவரம். 15 முதல் 25 மீட்டர் உயரம் வரை வளரக்கூடியது. இதன் ஓலைகள் 4 முதல் 6 மீட்டர் நீளம் வரை இருக்கும். ஓர் ஓலையில் 150 ஈர்க்குகள் வரை இருக்கும். ஒவ்வோர் ஈர்க்கும் 30 செ. மீ நீளம் வரை வளரும். மரத்தின் உச்சி 6 முதல் 10 மீட்டர் வரை இருக்கும். ஒவ்வொரு பழமும் அதன் அளவையும் வகையையும் பொறுத்து 20-70 கலோரி சத்தினைக் கொண்டிருக்கும்.இம்மரம் தோற்றத்தில் தமிழகத்தில் இயல்பாக காணப்படும் ஈச்சை மரத்தை ஒத்தது.

## உற்பத்தி
பேரீச்சை விவசாயம் செய்பவர்கள் அதற்கான மகரந்தச் சேர்க்கையை செயற்கை முறையில் செய்கின்றனர். தனியாக ஆண் மரத்தை வைத்து, அதில் பூ வரும்போது மகரந்தத்தைச் சேகரித்து, அதை பெண் மரங்களின் பூக்களில் தெளித்து மகரந்த சேர்க்கையை செய்கின்றனர்.

## உணவுப் பயன்பாடு

## பேரீச்சை வகைகள்
அரபு நாடுகளில் ஏராளமான பேரீச்சை வகைகள் காணப்படுகின்றன. அவற்றிற் சில பின்வருமாறு:

## மேற்கோள்கள்


## வெளி இணைப்புகள்

* INC, International Nut and Dried Fruit Council Foundation
* Date Palm Cultivation  (Food and Agriculture Organization)
* Date Palm Products (Additional information from the FAO)
* Date Palm entry in Encyclopaedia Iranica

பகுப்பு:பழ மரங்கள்
பகுப்பு:தமிழ்நாட்டின் தாவரங்கள்
திருவாடுதுறை நமசிவாயத் தம்பிரான்

**திருவாடுதுறை நமச்சிவாயத் தம்பிரான்** என்பவர் 17ஆம் நூற்றாண்டில் வாழ்ந்த பழந்தமிழ் நூல் உரையாசிரியர்களில் ஒருவர். இவர் இருபா இருபது என்னும் நூலுக்கு உரை எழுதியுள்ளார். அந்த உரையில்  அந்த நூலுக்கு அவர் காலத்துக்கு முன்பே மதுரை-சிவப்பிரகாசர் எழுதிய இருபா இருபது உரை நூலின் சில பகுதிகளை அப்படியே எடுத்தாண்டுள்ளார்.
*இவரது காலம் 17ஆம் நூற்றாண்டு.
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:தமிழ் உரையாசிரியர்கள்
இலங்கையின் வண்ணாத்திப் பூச்சிகள்

**இலங்கையின் வண்ணத்துப்பூச்சிகள்** எனும் இக்கட்டுரை 245 வகை வண்ணாத்திப் பூச்சிகளுக்கு தாயகமாகவுள்ள இலங்கையின் வண்ணத்துப்பூச்சி வளங்களைப் பற்றி விளக்குகிறது. இவற்றில் 23 வகைகள் இத்தீவுப் பகுதிக்குரியவையாகும். இவ் 245 வகைளில் 76 வகைகள் தேசியளவில் அச்சுறுத்தலுக்குள்ளாகியுள்ளன. இவற்றில் இலங்கை இளஞ்சிவப்பு அழகி ஆபத்தாக அருகிவரும் உயிரினமாக குறிப்பிடப்படுகிறது.

## பொது விளக்கம்
அதிகளவான இனங்கள் மலையடிவாரங்களில் (3,000 அடி (910 மீ) உயரத்திற்கு மேல்) காணப்படுகின்றன. சிறிதளவான இனங்கள் 4,000 அடிக்கு (1,200 மீ)மேல் காணப்படும் அதேவேளை 20 இனங்கள் கீழ் உலர் வலயத்திற்கு (500 அடி (150 மீ) உயரத்திற்குக் கீழ்) மட்டுப்படுத்தப்பட்டுள்ளன. வருடத்தில் இரு பருவகாலங்கள் இவற்றின் எண்ணிக்கையில் உச்ச காலங்களாகும். இவற்றில் பங்குனி முதல் சித்திரை வரையான தென்மேற்குப் பருவக்காற்றுக் காலம் முதலாவதும், புரட்டாதி முதல் ஐப்பசி வரையான வடகீழ் பருவக்காற்றுக் காலம் இரண்டாவதுமாகக் காணப்படுகிறது.

குடும்ப அடிப்படையில் வண்ணாத்திப் பூச்சிகள் இனங்கள்:

## புதிய இனங்கள்
2008 இல் *கலாநிதி. மைக்கல் வன் டேர் பூர்டென்* ஒரு புதிய இலங்கை வண்ணாத்திப் பூச்சி இனத்தைக் கண்டுபிடித்தார். 60 ஆண்டுகளில் கண்டுபிடிக்கப்பட்ட முதல் இனமான இது Catopsilia scylla  அடையாளம் காணப்பட்டது.

## பகுதிக்குரிய இனங்கள்
[thumb|[இலங்கை அழகி: இலங்கையில் காணப்படும் பெரிய இனங்களில் ஒன்று]]

பெரும்பான்மையான பகுதிக்குரிய இனங்கள் ஈர வலய காடுகளுக்குள் மட்டுப்படுத்தப்பட்டுள்ளன.இலங்கை அழகி எனும் இனம் இலங்கையில் காணப்படும் பெரிய இனங்களில் ஒன்றான இவை சிங்கராஜக் காட்டில் அதிகம் காணப்படுகின்றன.

மூலம்: *srilankaninsects.net*

## மேற்கோள்கள்

*Channa N.B. Bambaradeniya E. 2006. *The fauna of Sri Lanka : status of taxonomy, research, and conservation* Colombo, The World Conservation Union (IUCN) http://data.iucn.org/dbtw-wpd/edocs/2006-030.pdf 
*D’Abrera, B.L. (1998) *The Butterflies of Ceylon*. Hill House: Melbourne; London. 224pp. 
*Henry, G. M. R., Woodhouse, L. G. O. (1942) *The Butterfly Fauna of Ceylon*. Colombo ; Ceylon. 153pp.
*Moore, F. C. (1880–87) *The Lepidoptera of Ceylon*. L. Reeve & Co. : London. 3 v.
*Ormiston, W. (1924) *The butterflies of Ceylon* Colombo, H. W. Cave
*Pethiyagoda, R. (1998) The family de Alwis Seneviratne of Sri Lanka: pioneers in biological illustration. *Journal of South Asian natural history*. Vol.4, pp.&nbsp;99–110.

பகுப்பு:பூச்சியியல்
பகுப்பு:இலங்கை உயிரினங்கள்
பகுப்பு:பட்டாம்பூச்சிகள்
நுபுர் மேத்தா

**நுபுர் மேத்தா** ஒரு இந்தியத் திரைப்பட மற்றும் விளம்பர நடிகை. இவர் இந்தியில் வெளியான *ஜோ போலே ஸோ நிஹா* திரைப்படத்தில் நடித்துள்ளார். நுபுர், பேன்டா குளிர்பானம், பைரேலி போன்ற விளம்பரங்களிலும் பியாட் வகை காருடைய நாள்காட்டி விளம்பரத்திலும் நடித்துள்ளார். ஸ்போர்ட்ஸ்வியர் என்னும் நாளிதழின் 2001-ம் ஆண்டின், சூன் மாத இதழின் அட்டைப்பக்கத்தில் இவருடைய புகைப்படம் வெளிவந்தது. கடந்த ஆண்டு (2011), இந்தியாஸ் பர்ஸ்ட் மில்ஸ் அண்ட் பூன்ஸ் வெர்சன்ஸ் (India’s first Mills & Boons versions) என்ற புத்தகத்தின் அட்டைப் பக்கத்திலும் இவருடைய புகைப்படம் வெளிவந்தது.

## கிரிக்கெட் சூதாட்ட பிணக்கு
தி சண்டே டைம்ஸ் பத்திரிக்கை வெளியிட்டுள்ள செய்தியின்படி, 2011-ம் ஆண்டு நடைபெற்ற உலக கிண்ணத்திற்கானத் துடுப்பாட்ட போட்டியில் இந்திய - பாகிஸ்தான் அணிகளுக்கு இடையில் நடைபெற்ற அரையிறுதிப் போட்டியில் சூதாட்டம் செய்யப்பட்டதாகவும், அதில் இந்தித் திரைப்பட நடிகை ஒருவர் சம்பந்தப்பட்டிருப்பதாகவும், அந்நடிகையின் புகைப்படம் சற்று மங்கலாக வெளியிடப்பட்டிருந்தது. அது நுபுர் மேத்தாவின் தோற்றத்துடன் ஒத்துப்போகின்றது. ஆயினும், நுபுர் மேத்தா, இந்தக் குற்றச்சாட்டை மறுத்துள்ளார். இது குறித்து, அந்நாளிதழுக்கு எதிராக நுபுர் வழக்கு தொடுக்க உள்ளார்.. இப்பிணக்குகளுக்குப் பின்னர், நுபுர் *பிக் பாஸ்* என்ற தொலைக்காட்சித் தொடரில் தோன்ற அழைப்பு விடப்பட்டுள்ளது. சூன் 11, 2012-ல், நுபுரிடம் பன்னாட்டுத் துடுப்பாட்ட அவையின் சூதாட்ட தடுப்புக்குழு மும்பையில் விசாரணை செய்தது 

## குறிப்புகளும் மேற்கோள்களும்

பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
பகுப்பு:1980 பிறப்புகள்
சிவப்பிரகாச உரை

**சிவப்பிரகாச உரை** என்பது சிவப்பிரகாசம் என்னும் நூலுக்குத் தி௫க்கயிலாய பரம்பரை வேளாக்குறிச்சி ஆதீன சீடர் மதுரை-சிவப்பிரகாசர் என்பவரால் எழுதப்பட்ட உரைநூல்.
*உரை எழுதப்பட்ட ஆண்டு கி. பி. 1488 (சக ஆண்டு 1410) 
*இது ஒரு விரிவுரை  போல அமைந்துள்ளது. 
*உரைக் கருத்துகளுக்குப் பண்டைய நூல்களிலிருந்து மேற்கோள்களை இவ்வுரை தந்துள்ளது.
*அசிந்திதம் முதலான சிவாகமங்கள், சூத சங்கிதை, சதரத்தின சங்கிரகம் முதலான வடமொழி நூல்களிலிலிருந்து மேற்கோள்கள் காட்டப்பட்டுள்ளன.
*சில தமிழ் நூல்களை இவர் வேறு பெயர்களால் குறிப்பிடுகிறார்.
**திருக்கோவையாரைக் ‘கோவைத் திருவாசகம்’ என்கிறார்.
**நக்கீரர் அந்தாதியைக் ‘காளத்தி அந்தாதி’ என்கிறார்.
*சைவர்களிடையே அதிகம் பயிலப்படாத சிவானந்த மாலை, தத்துவ விளக்கம், பிராசாத அகவல், உரூப சொரூப அகவல் முதலான நூல்களிலிருந்து இவர் மேற்கோள் தருகிறார்.
*திருக்குறளை இவர் திருவருட்பயன் என்றே குறிப்பிடுகிறார்.
*சிற்றம்பல நாடிகள் சாத்திரக் கொத்தில் காடப்படாத சிற்றம்பல நாடி ஞானப்பஃறொடை என்னும் நூலிலிருந்து மேற்கோள் தருகிறார்.
*இவரது மாணாக்கர் ‘மெய்ப்பாத புராணிகர்’  கி. பி. 1709-ல் திருப்பைஞ்ஞீலிப் புராணம் என்னும் நூலை 821 செய்யுள்களால் இயற்றியுள்ளார். 
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
சாளுவன்குப்பம்

[thumb|250px|[சாளுவன்குப்பம் அதிரணசண்ட பல்லவேஸ்வரம்]]
**சாளுவன்குப்பம்** (*Saluvankuppam*,  *Salavankuppam*, அல்லது *Saluvanakuppam*) என்பது தமிழ் நாட்டின் செங்கல்பட்டு மாவட்டம்,  திருக்கழுகுன்றம் வட்டம், திருக்கழுக்குன்றம் ஊராட்சி ஒன்றியத்தில், மாமல்லபுரம் கடற்கரையோரமாக அமைந்துள்ள ஓர் தொல்லியல் களம் ஆகும். இது கிழக்குக் கடற்கரையோரமாகச், சென்னை-மகாபலிபுரச் சாலைப்போக்கில் மகாபலிபுரத்திலிருந்து 7 கி.மீ. தொலைவில் அமைந்துள்ளது. யுனெஸ்கோவால் பாரம்பரியச் சின்னமாக அறிவிக்கப்பட்ட மகாபலிபுரத்தின் புலிக்குகை இங்கு அமைந்துள்ளது. இக்குகைக்கு அருகாமையில், 2004 இல் இந்தியப் பெருங்கடலில் ஏற்பட்ட ஆழிப்பேரலைகளின் சீற்றத்தினால் வெளிப்பட்ட கல்வெட்டுகளில் காணப்பட்ட குறிப்புகளைக் கொண்டு பழம்பெரும் சுப்பிரமணியர் திருக்கோவில் ஒன்று அகழ்ந்தெடுக்கப்பட்டுள்ளது. சாளுவன்குப்பத்திலும் அதைச் சுற்றியுள்ள பகுதியிலும் பொழுதுபோக்குத் தங்குமிடங்கள் நிறைந்துள்ளன. மேலும் இது ஒரு நன்கறியப்பட்ட சுற்றுலாத்தலமாகவும் உள்ளது.

## வரலாறு
கிறித்தவ காலத்தின் தொடக்க நூற்றாண்டுகளிலேயே சாளுவன்குப்பத்திலும் அதைச் சுற்றி அமைந்துள்ள பகுதிகளிலும் மக்கள் வாழ்ந்திருந்தனர் எனக் கண்டறியப்பட்டுள்ளது. ஆரம்பகாலத்தில் *திருவீழ்ச்சில்* எனப் பெயர் கொண்டிருந்த இவ்விடம் பின்னர் விசயநகரப் பேரரசு காலத்தில், சாளுவ மன்னன் சாளுவ நரசிம்ம தேவ ராயன் பெயரால் *சாளுவன்குப்பம்* என்ற பெயர்பெற்றது.
## இதனையும் காண்க
*சாளுவன்குப்பம் புலிக்குடைவரை
*சாளுவன்குப்பம் முருகன் கோவில்
*சாளுவன்குப்பம் அதிரணசண்ட பல்லவேஸ்வரம்

## குறிப்புகள்

## மேற்கோள்கள்

* 

## வெளி இணைப்புகள்
*Saluvankuppam Excavations, 2005-07 Book by Sathyabhama Badhreenath 

செங்கல்பட்டு மாவட்ட ஊர்களும் நகரங்களும்
பகுப்பு:தமிழ்நாட்டுச் சுற்றுலா மையங்கள்
இரும்பல் காஞ்சி

**இரும்பல் காஞ்சி** என்னும் நூல் முழுமையானதாகக் கிடைக்கவில்லை. 
இந்த நூலின் பெயரைச் சொல்லும் குறிப்புகளை  இரண்டு உரைநூல்கள் தருகின்றன. 
இந்த இரண்டு உரைநூல்களும் 15ஆம் நூற்றாண்டில் தோன்றியவை. 
இந்த உரைகளில் இந்த நூலின் 5 பாடல்கள் தரப்பட்டுள்ளன.
## பாடல் 1
:எய்கணை விழுந்துளை யன்றே செவித்துளை
:மையறு கேள்வி கேளாதோர்க்கே 
*பாடலின் செய்தி
**நற்சொல் கேளாத செவியிலுள்ள துளை அம்பு பாய்ந்த காயம்
## பாடல் 2
:பகுதிக் கருவின் முட்டைக்
:கதிர் விடும் பெருங்குறை வாங்கி வலங்கையிற்
:பூ முதல் இருந்த நான்முகத் தனிச்சுடர்
:வேதம் பாடி மேதகப் படைத்தன
:எண் பெரு வேழம் 
*பாடலின் செய்தி
**அண்டத்தின் முட்டை செங்கதிர் மலர் (ஞாயிறு). இதில் அமர்ந்துகொண்டு நான்முகன் வேதம் பாடினான். அத்துடன் 8 திசைகளுக்கும் 8 யானைகளைப் படைத்தான்.

## பாடல் 3
:நீல நெடுங்கொண்மூ நெற்றி நிழல்நாறி
:காலை இருள்சீக்கும் காய்கதிர்போல் – கோல
:மயில்தோகை மேல்தோன்றி மாக்கடல்சூர் வென்றோன்
:அணிச்சே வடிஎன் அரண். 
*பாடலின் செய்தி
**கடல் என்னும் தோகைமயில் மேல் கதிரவன் போலத் தோன்றி, சூரபனமாவை வென்ற முருகள் சேவடி எனக்கு அரண் (காப்பு)
## பாடல் 4
:ஆர்கலி ஞாலத்(து) அறங்காவ லாற்சிறந்த
:பேரருளி னார்க்குப் பெறலருமை யாதுளதோ
:வார்திரைய மாமகர வெள்ளத்து நாப்பண்ணும்
:போர்மலைந்து வெல்லும் புகழ் 
*பாடலின் செய்தி
**அறங்காவலினால் சிறந்த மன்னனுக்கு கடலலை போல வரும் படையையும் வெல்லுதல் எளிது.

## பாடல் 5
:கருங்கலி முந்நீரின் மூழ்காத முன்னம்
:இருங்கடி மண்மகளை ஏந்தினவே ஆயின்
:பெரும்பெயர் ஏனத்(து) எயி(று) அனைய அன்றே
:கரும்பறை தொண்டையான் தோள் 
*பாடலின் செய்தி
**கடலில் மிதந்துவந்த தொண்டைமானின் தோள்கள் பகைவரைத் தாக்கும்போது யானையின் கொம்புகளைப் போன்றவை.  
## காலம்
*தமிழ்நாட்டில் தொண்டையரின் கடைசி மன்னன் தெள்ளாறு எறிந்த நந்திவர்மன். நந்திக் கலம்பகம் என்னும் நூலின் பாட்டுடைத் தலைவன். எனவே இந்த நூலின் காலம் 9ஆம் நூற்றாண்டு.

## கருவிநூல்
*மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, பாகம் 1, 2005
## அடிக்குறிப்பு

பகுப்பு:9 ஆம் நூற்றாண்டுத் தமிழ் நூல்கள்
பகுப்பு:பல்லவர்
தாரை உந்துகை

**தாரை உந்துகை** (Jet Propulsion) என்பது, செல்லும் திசைக்கு எதிர்த்திசையில் பாய்மத் தாரையை (எ-கா: காற்று, நீர்) பீய்ச்சியடிப்பதன் மூலம் நகர்ச்சி (அ) இயக்கத்தை ஏற்படுத்துவதாகும்.  உந்த அழிவின்மை விதியின்படி நகரும் பொருளானது தாரையின் எதிர்த்திசையில் உந்தப்படுகிறது.

பல விலங்குகள் பரிணாம வளர்ச்சி மூலம் இயற்கையான தாரை உந்துகைத் திறனைப் பெற்றுள்ளன.  செயற்கையாக இச்செயல் தாரை எந்திரத்தில் கோரணி செய்யப்பட்டுள்ளது.

## இயற்பியல்

ரேய்னால்ட்ஸ் எண் அதிகமாக இருக்கும்போது, தாரை உந்துகை மிகச் சிறப்பாக செயல்படுகிறது; அதாவது, உந்தப்படும் பொருள் மிகப் பெரிதாகவும் அப்பொருள் செல்லும் ஊடகத்தின் பிசுக்குமை குறைவாகவும் இருக்கவேண்டும்.

தாரை உந்துகையை பயன்படுத்தும் உயிரினங்களில் துடிப்பு முறைமையில் தாரை உந்துகை சிறப்பாகப் பயன்படுத்தப்படுகிறது; தொடர்ச்சியாகப் பயன்படுத்தப்படுவதில்லை. (குறைந்தபட்சம், ரேய்னால்ட்ஸ் எண் 6-ஐ விட அதிகமாக இருக்கையில்).
## தாரைப் பொறி

தாரை எந்திரம் (*Jet Engine*) எனப்படுவது, **[[நியூட்டனின் இயக்க விதிகள்|நியூட்டனின் இயக்க விதிகளின்]]** அடிப்படையில் செயல்படும் *தாரை உந்துகை*யின்படி வேகமாக வெளியேறும் தாரையால் உந்துவிசையை ஏற்படுத்தும் *[[விளைவு எந்திரம்]]* ஆகும்.  தாரை எந்திரங்கள் பல வகைகளில் உள்ளன.  அவற்றுள் சில: சுழல் தாரை, சுழல் விசிறி, ஏவூர்தி.  பொதுவாக இவை உள் எரி பொறிகள் ஆகும்.  ஆயினும், எரியா-வகை தாரை எந்திரங்களும் உள்ளன.

## குறிப்புதவிகள்

பகுப்பு:காற்றியக்கவியல்
இணையப் படக்கருவி

**இணையப் படக்கருவி** (Webcam) என்பது கணினியில் இணைத்துப் பயன்படுத்தப்படும் ஒரு வகையாக நிகழ்படக் கருவியாகும். சாதாரண படக்கருவிகளுடன் ஒப்பிடும்போது, இணையப் படக்கருவி ஆற்றலில் சிறியது.

இணையப் படக்கருவியைக் கணனியுடன் இணைக்க அகிலத் தொடர் பாட்டை, ஈதர்நெட் மற்றும் ஒய்-ஃபை இணைப்புகள் பயன்படுத்தப்படுகின்றன. இக்கருவி பெரும்பாலும் இணைய அரட்டைக்காகவும் பாதுகாப்புக் கண்காணிப்பு நோக்கங்களுக்காகவும் பயன்படுத்தப்படுகிறது.

## மேற்கோள்கள்

பகுப்பு:நிகழ்படம்
பகுப்பு:கணினி உள்ளீடு கருவிகள்
தட்டை வடை

thumb|right|250px| பருத்தித்துறை வடை
**தட்டை வடை** அல்லது  **பருத்தித்துறை வடை** *பெருமாள் வடை* என்பது இலங்கையின் தமிழர் உணவுத் தயாரிப்புக்களில் குறிப்பிடத்தக்க முக்கிய இடத்தைக் கொண்டுள்ளது. இந்த வடையின் தாயகம் யாழ்ப்பாணம் வடபகுதியிலமைந்துள்ள பருத்தித்துறை ஆகும். இது ஈழத்தமிழர்களின் சுதேச தின்பண்ட வகைகளில் ஒன்றாகும்.

## மேற்கோள்கள்

பகுப்பு:வடை
பகுப்பு:ஈழத்தமிழர் உணவுகள்
பகுப்பு:சாலையோர உணவுகள்
ஜெயராம்

**ஜெயராம் சுப்ரமணியம்** ( **பிறப்பு: [[டிசம்பர் 10]], [[1965]]** ) பெரும்பாலும் மலையாளத் திரைப்படங்களிலும், சில நேரங்களில் தமிழ்ப் படங்களிலும் நடிக்கிறார். இவர் ஓர் இந்திய திரைப்பட நடிகர். இவர் செண்டை தட்டும் கலைஞர் மற்றும் பலகுரல் கலைஞருமாவார். இவரது தாய் மொழி தமிழ். இவரது அம்மா கும்பகோணம் அருகிலுள்ள்ள மாயவரம் போகும் வழியிலுள்ள அம்மங்குடி. இவர் இளங்கலை பொருளாதாரம் படித்துள்ளார்.

## திரைத்துறை
இவர் 1992ல், கோகுலம் என்ற தமிழ்த் திரைப்படத்தில் அறிமுகமானார்.

## நடித்த திரைப்படங்கள்

## மேற்கோள்கள்

பகுப்பு:மலையாளத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:1965 பிறப்புகள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:செண்டைக் கலைஞர்கள்
ஊசித்தட்டான்

**ஊசித்தட்டான்** அல்லது **ஊசித்தட்டாரப் பூச்சி** அல்லது **ஊசித் தும்பி** *(Damselfly)* என்பது நீர்நிலைகளுக்கு அருகே காணப்படும் பூச்சிக் குடும்பமாகும். தட்டாரப்பூச்சியைவிட ஒல்லியான, ஊசி போன்ற பறக்கும் பூச்சித் தனியன்களாகும்.

இப்பூச்சிகள் உயிரினப் வகைப்பாட்டில் “பல் இருக்கின்ற” எனப் பொருள்படும் ஓடோனட்டா என்னும் வரிசையில், சைகோப்டெரா என்னும் துணைவரிசையைச் சேர்ந்த உயிரினமாகும். இவை தட்டாரப்பூச்சி போலல்லாது ஓய்வெடுக்கும்போது இறக்கைகளை நீளவாட்டில் சமாந்தரமாக வைத்துக் கொள்ளும்.

ஊசித்தட்டானின் பின் இறக்கைகள் முன் இறக்கைகளை ஒத்து காணப்படும். ஒப்பீட்டளவில் தட்டாரப்பூச்சிளைவிட சிறிதும் பலவீனமான இவற்றின் கண்கள் வேறுபட்டுக் காணப்படும்.

## சொல்லிலக்கணம்
*சைகோப்டெரா* (*Zygoptera*) எனும் பெயர் கிரேக்க மொழியில் *ஒன்றிணைந்த* அல்லது *சேர்ந்திருக்கும்* எனும் பொருளுள்ள *சைகோ* மற்றும் *இறக்கைகள்* எனும் பொருளுள்ள *பிடெராசு* ஆகிய சொற்களிலிருந்து உருவாகியது. "சைகோ" + "பிடெராசு"  என்ற இருசொற்களின் கூட்டு. சைகோப்டெரா என்பது "சேர்ந்திருக்கும் இறகுகள்" எனப் பொருள் கொள்கிறது. ஊசித்தட்டான் இரு சோடி இறக்கைகள் கொண்டு காணப்படும். அவை தட்டாரப்பூச்சியின் இறக்கைள் போன்று பின் இறக்கைகள் முன் இறக்கைகளைவிட அகலமானவையல்ல. ஊசித்தட்டான் தன் இறக்கைகளை பின் நோக்கி மடிக்க வல்லன, ஆனால் தட்டாரப்பூச்சியால் அவ்வாறு செய்ய முடியாது.

## மேற்கோள்கள்

## வெளி இணைப்புகள்
*
*
* Dragonflies and damselflies on the University of Florida / Institute of Food and Agricultural Sciences Featured Creatures Web site
* Tree of Life: Odonata
* Minnesota Dragonfly Society: Biology and Ecology 

பகுப்பு:ஊசித்தட்டான்கள்
டுவிட்டர் புரட்சி

**டுவிட்டர் புரட்சி** (**டுவிட்டர் புரட்சி**) என்பது பின்வருவனவற்றுள் ஏதேனும் ஒன்றைக் குறிக்கலாம்:

* 2009 மால்டோவா குடிமக்கள் புரட்சி, ஆளுங்கட்சியான மால்டோவா குடியரசின் பொதுவுடைமைக் கட்சி (PCRM) தேர்தலில் வென்ற பெரும்பான்மையான இடங்கள் ஏமாற்றி வென்றவை என்று தெரிந்தவுடன் புரட்சி ஏற்பட்டது
* 2009–2010 ஈரானியத் தேர்தல் கண்டனப் புரட்சி, இது பச்சைப் புரட்சி என்றும் ஃபேஸ்புக் புரட்சி என்றும் அழைக்கப்படுகிறது. இது 2009ஆம் ஆண்டின் ஈரானிய குடியரசுத்தலைவர் தேர்தலைத் தொடர்ந்து ஏற்பட்டது.
* 2010-2011 துனீசியப் புரட்சி, இது மல்லிகைப் புரட்சி என்றும் விக்கிலீக்ஸ் புரட்சி என்றும் அழைக்கப்படுகிறது. இதன்மூலம் சைன் எல் அபிதைன் பென் அலியின் 23 ஆண்டுகால ஆட்சி ஒரு முடிவுக்கு வந்தது.
* 2011 எகிப்தியப் புரட்சி, இதில் ஓஸ்னி முபாரக்கின் ஆட்சி 30 ஆண்டுகளுக்குப் பிறகு முடிவுக்கு வந்தது.
நையாண்டி மேளம்

**நையாண்டி மேளம்** என்பது காவடி, கரகம், முதலியவற்றுக்குப் பொருந்துமாறு அடிக்கும் மேள வகையாகும்.
நையாண்டி மேளம் கரகாட்டம், காவடியாட்டம், பொய்க்கால் குதிரை ஆட்டம் முதலிய நாட்டுப்புற ஆட்டங்களுக்குப் பின்னணி இசையாக இடம் பெறுகின்றது. திறந்தவெளி அரங்கில் நையாண்டி மேளக் குழுவினரால் வட்டமாக நின்று கொண்டு இசைக்கருவிகள் இசைக்கப்படுகின்றன.

## நையாண்டி மேளத்தின் அமைப்பு
கரகாட்டத்திற்கு நையாண்டி மேளம் பக்க இசையாக நிகழ்த்தப்படுகிறது. நையாண்டி மேளம் இரு நாதசுவரம், இரு தவில்களும் முதன்மை இசைக் கருவிகளாகவும், பம்பை, உறுமி, கிடிமுட்டி அல்லது சிணுக்குச்சட்டி, கோந்தளம், ஒரு சுதிப்பெட்டி, ஒரு தாளம் போன்ற இசைக் கருவிகள் பக்க இசையாகவும் அமையும். இப்பக்க இசையில் நாதசுரக் கலைஞர்கள் ஒருவரையொருவர் கேலியும், கிண்டலும் செய்து கொண்டும் ஆட்டக் கலைஞர்களுடன் இணைந்து ஆடியும் நிகழ்த்துவதால் இந்தப் பக்க இசை (பக்க வாத்தியம்) நையாண்டி மேளம் என்று அழைக்கப்படுகிறது. கொங்கு நாட்டுப் பகுதிகளில் இவ்வாறு தான் நையாண்டி மேளம் அமையப் பெறுகிறது.

## மேற்கோள்

## வெளி இணைப்புகள்
* நையாண்டி மேள ஆட்டம்

பகுப்பு:தமிழர் ஆடற்கலைகள்
பிஜிஈ விளையாட்டுக்களம் கதான்ஸ்க்

**பிஜிஈ விளையாட்டுக்களம் கதான்ஸ்க் ** (*PGE Arena Gdańsk*), முன்னதாக  *பால்டிக் விளையாட்டுக்களம்*, போலந்தின் கதான்ஸ்க் நகரத்தில் கட்டப்பட்டுள்ள ஓர் கால்பந்து  விளையாட்டரங்கம் ஆகும். பெரும்பாலும் கால்பந்தாட்டங்களுக்கே பயன்படுத்தப்படும் இந்த ஆட்டக்களம் *லெச்சியா கதானெஸ்க்* கால்பந்தாட்டக் குழுவிற்கு தாய் அரங்கமாகும்.  இது நகரத்தின் வட பகுதியில் *லெட்னிகாவில்* அமைந்துள்ளது.  இதன் கொள்ளளவு 43,615 இருக்கைகளாகும்.  இது போலந்தில் உள்ள பெரிய விளையாட்டரங்கங்களில் மூன்றாவதாகும்.

இந்த விளையாட்டரங்கை புனரமைக்க நிதி நல்கிய மின் நிறுவனம் போலிய ஆற்றல் குழுமம் (**P**olska **G**rupa **E**nergetyczna) நினைவாக பால்டிக் விளையாட்டரங்கம் என்றிருந்த பெயர் பிஜிஈ விளையாட்டரங்கம் என மாற்றப்பட்டது.

## யூரோ 2012 போட்டிகள்
The stadium is one of the venues for the யூஈஎஃப்ஏ யூரோ 2012 போட்டிகளுக்கான எட்டு நிகழிடங்களில் இந்த விளையாட்டரங்கமும் ஒன்றாகும். மூன்று குழு C ஆட்டங்களும் ஒரு காலிறுதி ஆட்டமும் இங்கு நடைபெறுகிறது. 
## காட்சியகம்

படிமம்:PGE Arena inside 02.jpg|உள்ளரங்கக் காட்சி
படிமம்:PGE Arena outside.jpg|முதன்மை வாயில்
படிமம்:PGE Arena Gdańsk Fasada.jpg|கட்டிட முகப்பு - பாலிகார்பனேட்டுகளால் ஆனது


## மேற்கோள்கள்

## வெளி இணைப்புகள்

*PGE Arena Gdańsk - official site  
*Official Gdańsk city preparation website  
*Official Gdańsk city coordinating company website 

பகுப்பு:போலந்தில் விளையாட்டு
பகுப்பு:விளையாட்டு அரங்குகள்
வடமொழிப் புராணங்களின் பட்டியல்

வடமொழிப் புராணங்கள் பல தமிழில் மொழிபெயர்க்கப்பட்டுள்ளன. 
*தமிழில் மேல்கணக்கு நூல்கள் 18, கீழ்க்கணக்கு நூல்கள் 18 என்னும் பாகுபாடு உள்ளது. இந்தப் பகுப்பு காலத்தால் முந்தியது. இதனைப் பின்பற்றிப் பிற்காலத்தில் புராணங்களையும் 18 18 ஆகப் பாகுபாடு செய்துள்ளனர்.
*வடமொழியிலுள்ள புராணங்களின் தொகை இங்கு வகைப்படுத்திக் காட்டப்படுகின்றன.
## மகாபுராணம் 18
சிவபுராணம் 10
:மச்சம், கூர்மம், வராகம், வாமனம், சிவமகா புராணம்
:இலிங்கம், பவிணியம், காந்தம், மார்க்கண்டேயம், பிரமாண்டம் (வாயவியம்)
விஷ்ணு புராணம் 4
:விஷ்ணு புராணம், பாகவதம், வருடம், நாரதீயம்
பிரம புராணம் 2
:பிரமம், பத்மம்
அக்கினி புராணம் 1
:ஆக்கினேயம்
சூரிய புராணம் 1
:பிரமவைவர்த்தம்
*இந்த 18-ல் காலத்தால் முந்திய முதல் 7
கால வரிசையில்
#வாயு புராணம் (பிரமாண்ட புராணம்)
#மார்கண்டேயம்
#விஷ்ணு புராணம்
#மச்ச புராணம்
#பாகவத புராணம்
#கூர்ம புராணம்
#சிவமகா புராணம்
*18-ல் காலத்தால் பிந்திய 11 
கால வரிசையில்
#வாமணம்
#இலிங்கம்
#வராகம்
#பத்மம்
#நாரதீபம்
#அக்கினி
#காருடம்
#பிரமம்
#ஸ்காந்தம்
#பிரமவைவர்த்தம்
#பவிஷ்ய புராணம்

## உப புராணங்கள் 18
*கூர்ம புராணத்தில் உள்ளபடி
*இவற்றின் காலம் கி. பி. 650 – 800
*வேறு பட்டியியல்களில் வேறு நூல்களும் காட்டப்படுகின்றன. 
* புராணங்கள் நூற்றுக்கணக்கானவை எனவும் கூறப்படுகிறது

## அதி புராணங்கள் 18

*இவற்றின் பெயர்களில் வேறுபாடுகள் காணப்படுகின்றன.

## இவற்றையும் காண்க
* வைணவ இலக்கியங்கள்

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005

பகுப்பு:புராணங்கள்
பகுப்பு:இந்து சமய பட்டியல் கட்டுரைகள்
உந்துவிசை

**உந்துவிசை** என்பது விளைவு விசையாகும்.  இதனை நியூட்டனின் இரண்டாம் மற்றும் மூன்றாம் விதிகள் கொண்டு அளவிடலாம்.  ஒரு தொகுதியானது நிறையை முடுக்கும்போது அல்லது முடுக்கி ஒரு திசையில் வெளியேற்றும்போது அதற்கு நேரெதிர்த்திசையில் அத்தொகுதியின் மேல் அதே அளவு விசை செயல்படும், இதுவே *உந்துவிசை* ஆகும்.

எந்திரப் பொறியியலில், முதன்மை விசைக்கு செங்குத்துத் திசையில் செயல்படும் விசை **உந்துவிசை** எனப்படுகிறது.

## மேற்கோள்கள்

பகுப்பு:காற்றியக்கவியல்
பகுப்பு:விசைகள்
பஞ்சக புராணம்

**பஞ்சக புராணம்** என்பது நூல் அன்று. சிவாலயங்களில் திருமுறை ஓதும் முறைமை. இது பன்னிரு திருமுறை தொகுக்கப்பட்ட காலத்திலிருந்து பழக்கத்தில் இருந்துவந்திருக்கிறது. 

பன்னிரு திருமுறைகள் ஒவ்வொன்றிலிருந்தும் ஒவ்வொரு பாடல் பாடுவதற்குப் பதிலாக ஐந்து பாடல்களை மட்டும் பாடும் முறைமையைப் 'பஞ்சக புராணம்' என்னும் பெயரால் குறிப்பிட்டு வந்தனர். இந்த வழக்கம் சுமார் நூறு ஆண்டுகளாகப் பின்பற்றப்பட்டு வந்திருக்கிறது.  

*புராணம் என்னும் சொல்
:புராணம் என்னும் சொல் 'பழமை' என்னும் பொருளைத் தரும்.
*பஞ்சக புராண மரபில் பாடப்படும் பாடல்கள்
#தேவார அடங்கல்முறை முழுவதிலுமிருந்து ஒரு பாடல்
#திருவாசகம் நூலிலிருந்து ஒரு பாடல்
#திருவிசைப்பா பாடல் ஒன்று
#திருப்பல்லாண்டு பாடல் ஒன்று 
#பெரியபுராணம் பாடல் ஒன்று
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005

## அடிக்குறிப்பு

பகுப்பு:சைவ சமயம்
பகுப்பு:16 ஆம் நூற்றாண்டுத் தமிழ் நூல்கள்
புராணம் (தமிழ் நூல்களின் பாகுபாடு)

தமிழிலுள்ள புராண நூல்களைப் பாகுபடுத்திப் புரிந்துகொள்வது நலம் பயக்கும்.
* நூல்களை அடுத்துத் தரப்பட்டுள்ள எண் அந்த நூல் தோன்றிய நூற்றாண்டைக் குறிக்கும்.
* புராணங்களின் பெயர்கள் எடுத்துக்காட்டுக்குத் தரப்பட்டவை.
## மகாபுராணம் (வடமொழிப் புராணத்தை அப்படியே மொழிபெயர்த்தவை)
### சைவ புராணங்கள்
#கூர்ம புராணம், 16
#இலிங்க புராணம், 16
#மச்ச புராணம், 18
### வைணவ புராணங்கள்
#பாகவதம் (2), 16
#சிவன், திருமால் போர்த்திறம் கூறும் உரைநடைப் புராணங்கள் 19ஆம் நூற்றாண்டில் தோன்றின. 
## இதிகாசம் (காவிய அமைப்போடு பாடப்பட்ட மகாபுராணத்தின் பகுதி)
#கந்த புராணம், 14
#பாகவதம், 16
#விநாயக புராணம், 18
## சிவபராக்கிரமம், சிவதருமம் (வடமொழிப் புராணத்தின் பகுதி என்பதைக் காட்ட, சங்கிதை, கண்டம், காண்டம் என்னும் சொல் சேர்க்கப்பட்டுருக்கும்)
#உபதேச காண்டம், 15
#பிரமோத்திர காண்டம், 16
#வாயு சங்கிதை, 16
#காசி கண்டம், 16
## தலபுராணம் (எடுத்துக்காட்டு)
### சைவம்
#(நம்பி எழுதிய) திருவிளையாடல் 13
#கோயிற்புராணம் (தில்லை) 14
#அருணாசல புராணம் (திருவண்ணாமலை) 16
#(பரஞ்சோதி எழுதிய) திருவிளையாடல் 18
#குற்றாலப் புராணம் 18
#காஞ்சிப் புராணம் 18
#தணிகைப் புராணம் 19
### வைணவம்
#திருக்குருகூர் மான்மியம் 16
#கூடற்புராணம் 16
#திருவேங்கத் தலபுராணம் 18
#திருநின்றவூர்த் தலபுராணம் (அச்சாகாதது) 
## அடியார் வரலாறு போன்ற புராணம்
### சைவம்
#திருத்தொண்டர் புராணம் 12
#சேக்கிழார் புராணம் 14
#திருவாதவூர் அடுகள் புராணம் 18
### வைணவம்
#அரிசமய தீபம் 17
#வடிவழகிய நம்பிதாசர் பாடிய குருபரம்பலாயப் பிரபாவம் 18
#திவ்விய சூரி சரிதம்19
### சைன புராணங்கள்
#காந்தி புராணம்
#மேரு மந்தர புராணம்
#ஸ்ரீபுராணம்
### கிறித்தவம்
#தேம்பாவணி
### இஸ்லாம்
#சீறாப் புராணம்
#முகையதீன் புராணம்
## சாதி வரலாறு மற்றும் பெருமை (12 - 18ஆம் நூற்றாண்டுகளில் தோன்றியவை)
### சிற்றிலக்கியங்கள்
#ஈட்டி எழுபது
#செம்பொற்சிலை எழுபது
#வாள் எழுபது
#வைசியப் பள்ளு
#பந்தன் அந்தாதி
#செங்குந்தர் பிள்ளைத்தமிழ், முதலானவை

### புராணங்கள்
#செங்குந்தர் புராணம்
#விசுவகர்மர் புராணம்
#சீர்கருணர் புராணம்
#சான்றோர் புராணம்
#குலாலர் புராணம்
#வீரநாராயண விசயம்

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
## அடிக்குறிப்பு

பகுப்பு:புராணங்கள்
நான்காம் கந்தவர்மன்

**நான்காம் கந்தவர்மன்** என்பவன் இடைக்காலப் பல்லவர்களுள் ஒருவன்.

## காலம்
இவனது தந்தையான முதலாம் சிம்மவர்மன் காலம் கி.பி. 436-477 என்பதாலும், *சிம்மவர்மன் மற்றும் கந்தவர்மன் என்ற இரு பல்லவ அரசர்களால் நான் அரசகட்டில் ஏறினேன்* என்று ஐந்தாம் நூற்றாண்டு மத்தியில் வாழ்ந்த கங்கர் அரசனான இரண்டாம் மாதவன் கூறுவதாலும் இவனுடைய காலம் கிபி.477-485 என்று ஆராய்ச்சியாளர்கள் கொள்கின்றனர்.

## மேற்கோள்கள்

பகுப்பு:இடைக்காலப் பல்லவர்
பகுப்பு:இந்திய அரசர்கள்
மகர் வகுப்பு நீர்நில போர்க் கப்பல்

**மகர் வகுப்பு கப்பல்கள்** ஆனது இந்தியக் கடற்படையின் நீர்நில போர்க் கப்பல் ஆகும், இது தற்போது செயல்பாட்டில் உள்ளது. இந்த வகுப்பில் இரண்டு கப்பல்கள் மட்டுமே வடிவமைக்கப்பட்டு ஹிந்துஸ்தான் ஷிப்யார்ட் லிமிடெட் நிறுவனத்தால், கார்டன் ரீச் ஷிப்பில்டர்ஸ் அண்ட் இன்ஜினீயர்ஸ் உதவியுடன் உருவாக்கப்பட்டுள்ளன.

இந்தக் கப்பல்கள் இந்தியாவின் கிழக்கு கடற்கரையில் உள்ள விசாகப்பட்டினம் கடற்படை தளத்தில் நிலைகொண்டுள்ளன.

இவ்வகை கப்பல்கள் இரண்டு நடுத்தர வகை உலங்கு வானூர்திகளை செயல்படுத்தக் கூடியவை, இந்த உலங்கு வானூர்திகள் சிறிய சிறப்பு படைப்பிரிவு (marine commandos) குழுக்களை கொண்டு செல்லவே முதன்மையாகப் பயன்படுத்தப்படுகிறது. இக்கப்பலில் உள்ள சரக்குகள் மற்றும் படைகளை வெளியேற்ற இதில் உள்ள வில்-கதவு (bow-door') (முன் பகுதியில் உள்ளது) மூலம் கடற்கரையில் நிலை நிறுத்தப்பட வேண்டும்.

## கப்பல்கள்

## மேற்கோள்கள்

பகுப்பு:இந்தியக் கடற்படை
பகுப்பு:போர்க் கப்பல்கள்
புத்தவர்மன்

**புத்தவர்மன்** என்பவன் இடைக்காலப் பல்லவர்களுள் ஒருவன்.

## காலம்
புத்தவர்ம பல்லவன் தந்தையான இரண்டாம் குமாரவிட்ணுவின் காலம் கி.பி. 436-458 என்பதாலும், *காஞ்சியைக் கைப்பற்றிய குமாரவிட்ணுவின் மகனான புத்தவர்மன் சோழருடைய கடல் போன்ற சேனைக்கு வடவைத்தீ போன்றவன்* என்று ஐந்தாம் நூற்றாண்டு பட்டயம் கூறுவதாலும் இவனது காலம் கிபி. ஐந்தாம் நூற்றாண்டின் மத்தியில் அமைந்தது எனக் கொள்ளலாம். அக்காலத்தில் சோழர்கள் களப்பிரரின் கீழ் இருந்ததால் களப்பிரர்களின் கீழ் வந்த சோழர்களையே இவன் எதிர்த்தான் எனக் கொள்கிறார் இராசமாணிக்கனார்.

## மேற்கோள்கள்

பகுப்பு:இடைக்காலப் பல்லவர்
பகுப்பு:இந்திய அரசர்கள்
இரண்டாம் விட்ணுகோபன்

**இரண்டாம் விட்ணுகோபன்** என்பவன் இடைக்காலப் பல்லவர்களுள் ஒருவன்.

## காலம்
இவனது தந்தையான இரண்டாம் கந்தவர்மன் என்ற கந்தசிஷ்யன் வாகாடக அரசனாகக் கருதப்படும் சத்தியசேனனிடமிருந்து காஞ்சி அருகிலுள்ள பெரியகடிகாவை மீட்டான் என்றும் அதற்குப்பின் காஞ்சியை இவன் தம்பியான இரண்டாம் குமாரவிட்ணு என்ற பல்லவன் மீட்டான் என்பது பட்டயத் தகவல் என்பதாலும் இவனது காலம் ஏறக்குறைய இவனது சகோதரர்களான முதலாம் சிம்மவர்மன் மற்றும் இரண்டாம் குமாரவிட்ணு போன்றோரின் காலமான கி.பி. 436-460 எனக் கொள்ளலாம்.

## மேற்கோள்கள்

பகுப்பு:இடைக்காலப் பல்லவர்
பகுப்பு:இந்திய அரசர்கள்
பிற்காலப் பாண்டி நாடு

சங்க காலத்திலும், இடைக்காலப் பாண்டியர் காலத்திலும் மதுரை பாண்டியர்களின் தலைநகரமாக விளங்கியது. 13-ஆம் நூற்றாண்டிலிருந்து பாண்டிய நாடு சிதறுண்டு கிடந்த நிலையில் தமிழையும் வளர்த்தது. இதுபற்றிய சில குறிப்புகள்:

## மதுரைப் பாண்டியர்
*1279 – சோழநாடு மூன்றாம் இராசேந்திரனுக்குப் பிறகு அரசமரபு இல்லாது போயிற்று.
*1251 – 1271 -  முதலாம் சடைய வர்மன் சுந்தர பாண்டியன், மூன்றாம் இராசேந்திரனை வென்றான். சோழனுக்குத் துணைநின்ற கண்ணனூர் போசளதையும் வென்றான்.
*1268 - 1310 – முதல் மாறவர்மன் குலசேகர பாண்டியனின் படைத்தலைவன் ‘ஆரிய சக்கரவர்த்தி’ என்பவன் இலங்கை மன்னனை வென்று அங்குப் பாதுகாக்கப்பட்டிருந்த புத்தர் பல்லைக் கைப்பற்றிக் கொண்டு தமிழகம் திரும்பினான். அப்போதைய இலங்கை அரசன் பராக்கிரம பாகு பாண்டியனோடு நட்பு கொண்டாடிப் புத்தர் பல்லைத் தன் நாட்டுக்கு மீட்டுக்கொண்டான்.
**குலசேகர பாண்டியனின் மக்கள் இருவர். பட்டத்தரசி மகன் சுந்தர பாண்டியன். காமக்கிழத்தியின் மகன் வீரபாண்டியன்
*1296 – குலசேகர பாண்டியன், வீரபாண்டியனுக்கு இளவரசு பட்டம் சூட்டினான்.
*1310 – சுந்தர பாண்டியன், தன் தந்தையைக் கொன்று அரசனானான்.
**அரசு நிலைக்கவில்லை. அடுத்த போரில் வீரபாண்டியன் வென்று நாட்டைத்  தனதாக்கிக்கொண்டான்.
## மதுரையில் முகமதியர்
*(டில்லி அரசன் அல்லாவுதீன் கில்ஜியின் படைத்தலைவன் மாலிகாபூர் அப்போது தென்னாடு வந்திருந்தான்.)
*சுந்தர பாண்டியன் கில்ஜி துணையுடன் வந்து வீரபாண்டியனை அழித்தான். கில்ஜி பின்னர் சுந்தர பாண்டியனையும் அழித்தான். 
*1330 -1378 – மதுரையில் முகமதியர் ஆட்சி
## சிதைந்த பாண்டியர்
*கொற்கை, கருவை, தென்காசி – ஊர்களைத் தலைநகராகக் கொண்டு ஆண்டனர். இவர்கள் தம்மைப் ‘பாண்டியர்’ எனக் கூறிக்கொண்டனர்.
*1411 – 1463 – அரிகேசரி பராக்கிரம பாண்டியன் . தமிழைப் போற்றினான். தென்காசி விசுவநாதர் கோயிலும் சிற்பங்களும் இவனால் நிருமாணிக்கப்பட்டவை.
*அடுத்து ஆங்காங்கே பாண்டியர் ஆட்சி.
*அபிராம பராக்கிரம பாண்டியன்.
*1543  – 1588 – சடைய வர்மன் பராக்கிரம குலசேகரன்; (தலைநகர் கருவை); அபிராம பராக்கிரம பாண்டியனின் மகன்.
*1552 – 1564 – நெல்வேலிப் பெருமாள் என்னும் நெல்வேலி மாறன்; (தலைநகர் தென்காசி); அபிராம பராக்கிரம பாண்டியனின் வளர்ப்பு மகன்.

## தமிழ் பாடிய பாண்டியர்
*இவர்கள் மூவரும் சடையவர்மன் பராக்கிரம பாண்டியனின் வழி வந்தவர்கள்.

## இவற்றையும் காண்க
*பாண்டியர் பாடிய புராணங்கள்
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005

பகுப்பு:தமிழ்நாட்டு வரலாறு
பகுப்பு:புராணங்கள்
மூன்றாம் சிம்மவர்மன்

**மூன்றாம் சிம்மவர்மன்** என்பவன் இடைக்காலப் பல்லவர்களுள் ஒருவன்.

## காலம்
இவனது மகனான சிம்மவிஷ்ணுவின் காலம் கி.பி. 575-600 என்பதாலும், இதே காலத்தில் பல்லவர்களுடன் போர்கள் தொடுத்த சாளுக்கிய அரசர்களான முதலாம் புலிகேசி மற்றும் அவன் மகனான முதலாம் கீர்த்திவர்மன் போன்றோரின் காலம் கி.பி. 560-598 என்பதாலும், *மூன்றாம் சிம்மவர்மன் தன் பகைவரைப் போர்களில் வென்றான்* என்று ஆறாம் நூற்றாண்டு பட்டயம் கூறுவதாலும் இவனது காலம் கி.பி. ஆறாம் நூற்றாண்டின் மத்தியிலிருந்ததை அறியாலாம். 

## மேற்கோள்கள்

பகுப்பு:இடைக்காலப் பல்லவர்
பகுப்பு:இந்திய அரசர்கள்
மூன்றாம் விட்ணுகோபன்

**மூன்றாம் விட்ணுகோபன்** அல்லது **விட்ணுகோபவர்மன்** என்பவன் இடைக்காலப் பல்லவர்களுள் ஒருவன்.

## காலம்
கதம்ப அரசனான இரவிவர்மன் (கி.பி. 535 - ?) *காஞ்சி அரசனான சண்டதண்டனை அழித்தான்* என்று இரவிவர்மன் பட்டயத்தில் உள்ளதாலும் இந்த விட்ணுகோபவர்மன் தன்னை உக்கிரதண்டன் எனக்கூறலாலும் இவனே அந்த சண்டதண்டன் எனக் கொண்டு இவன் காலத்தை கி.பி. 560க்கு மேல் ஆராய்ச்சியாளர் கணிக்கின்றனர்.

## மேற்கோள்கள்

பகுப்பு:இடைக்காலப் பல்லவர்
பகுப்பு:இந்திய அரசர்கள்
மூன்றாம் குமாரவிட்ணு

**மூன்றாம் குமாரவிட்ணு** என்பவன் இடைக்காலப் பல்லவர்களுள் ஒருவன்.

## காலம்
இவனது பெரிய தந்தையர்கள் வழி அண்ணன்களான முதலாம் நந்திவர்மன் மற்றும் மூன்றாம் விட்ணுகோபன் ஆகியோரின் காலத்தைக் கொண்டு இவனது காலமும் ஆறாம் நூற்றாண்டின் முக்கால் பகுதியில் அமைந்ததாகக் கொள்ளலாம்.

## மேற்கோள்கள்

பகுப்பு:இடைக்காலப் பல்லவர்
பகுப்பு:இந்திய அரசர்கள்
டோன்பாஸ் விளையாட்டுக்களம்

**டோன்பாஸ் விளையாட்டுக்களம் ** (*Donbass Arena*) அல்லது **டோன்பாஸ் எரீனா** (, ) உக்ரைனின் தோனெத்ஸ்க் நகரில் அமைந்துள்ள இயற்கை புற்கள  விளையாட்டரங்கமாகும். நகரத்தின் மையத்தில் லெனின் காம்சோமோல் பூங்காப் பகுதியில் கட்டப்பட்டுள்ள இந்த விளையாட்டரங்கம் ஆகத்து 29, 2009 அன்று திறக்கப்பட்டது. 52,518 பார்வையாளர்களுக்கான கொள்ளளவு கொண்ட இந்த அரங்கத்தில் ஷாக்தார் தோனெத்ஸ்க் கால்பந்துக் கழகத்தின் ஆட்டங்கள் நடைபெறுகின்றன. யூரோ 2012 போட்டிகளின் மூன்று குழுச்சுற்று ஆட்டங்களும் ஒரு காலிறுதி ஆட்டமும் ஒரு அரையிறுதி ஆட்டமும் இங்கு நடைபெற்றன.

இந்த வளாகத்தில் விளையாட்டரங்கம் மட்டுமன்றி அருங்காட்சியகம்,  திணைசார் குளம்பியகங்கள், இரசிகர் மன்றங்கள், உணவகங்கள், உடல்நல மையம் போன்றவையும் அமைந்துள்ளன. இவற்றால் இந்த வளாகம் பெரும் விளையாட்டு நிகழ்ச்சிகளைத் தவிர, இசைக்கச்சேரிகள், கண்காட்சிகள், குத்துச் சண்டை நிகழ்ச்சிகள் என பல்வேறு பயன்பாடுகளுக்கு ஏற்றதாக உள்ளது. இது உய்வுறு பராமரிப்பிற்கு துணை நிற்கும். தோனெத்ஸ்க்கில் இரவு வாழ்க்கைக்குப் புகழ்பெற்ற இடங்களில்  ஒன்றாக இவ்விடம் விளங்குகிறது.

துவக்கத்தில் இந்தக் கட்டமைப்பின் செலவு மதிப்பீடு  $ 250 மில்லியனாக இருந்தது. பின்னர்  இந்த வளாகத்தில் மனமகிழ் பூங்கா அமைத்திட  கூடுதலாக 30 மில்லியன் ஒதுக்கப்பட்டது. இறுதிச் செலவு USD 400 மில்லியனை எட்டக்கூடும்.

இது அமைந்துள்ள டோனெட்ஸ் பாசின் (Donets basin) தொழிற்பேட்டையின் சுருக்க வடிவமாக  **D**on**b**as எனப்பட்டது.

## மேற்கோள்கள்

## வெளி இணைப்புகள்

* அலுவல்முறை வலைத்தளம் 
* Rinat Akhmetov: The new stadium's name is Donbass Arena 

பகுப்பு:உக்ரைனில் விளையாட்டு
பகுப்பு:விளையாட்டு அரங்குகள்
கெனான் இஓஎஸ் 450டி

**கெனான் இஓஎஸ் 450டி** *(Canon EOS 450/Rebel XSi)* 12.2 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி. கெனான் இஓஎஸ் (EOS) ஒளிப்படக்கருவி வரிசையில் இதுவும் ஒன்று. இது கெனான் இஓஎஸ் 400டிக்கு அடுத்த ஒளிப்படக்கருவியாகிய இது 23 சனவரி 2008 அறிவிக்கப்பட்டு மார்ச் 2008 வெளிவந்தது.  இதன் அடுத்த ஒளிப்படக்கருவி கெனான் இஓஎஸ் 500டி 25 மார்ச் 2009 அன்று அறிவிக்கப்பட்டது..

## உசாத்துணை

## வெளியிணைப்புகள்
* Product Page 

பகுப்பு:கனொன் இஓஎஸ் ஒளிப்படக்கருவிகள்
பாண்டியர் பாடிய நூல்கள்

பதினைந்து முதல் பதினேழாம் நூற்றாண்டுகளில் பிற்காலப் பாண்டி நாடு தலைநகர் மதுரையை இழந்து கொற்கை, கருவை, தென்காசி ஆகிய தலைநகரங்களில் சிதருண்டு கிடந்தது. சிதருண்டு கிடந்த சிற்றரசு பாண்டியர் செந்தமிழ் நூல்கள் பல யாத்தனர்.  அவை

## மேலும் காண்க
* புராணம் பாடிய தென்காசிப் பாண்டியர்
## அடிக்குறிப்பு

பகுப்பு:பாண்டியர்
பகுப்பு:இந்து சமய நூல்கள்
முதலாம் நந்திவர்மன்

**முதலாம் நந்திவர்மன் ** என்பவன் இடைக்காலப் பல்லவர்களுள் ஒருவன்.

## காலம்
இவனது தந்தையான மூன்றாம் கந்தவர்மன் காலம் கி.பி. 460-475 என்பதாலும், *விட்ணுகோபன் ஈறான அரசர் பலர் இறந்தபின் பிறந்தவன்: சிவபிரான் அருளால் வன்மை மிக்க நாக அரசனை நடனம் செய்வித்தான்* என்று ஐந்தாம் நூற்றாண்டு பட்டயம் கூறுவதாலும் இவனது காலம் கி.பி. ஐந்தாம் நூற்றாண்டின் மத்தியில் அமைந்தது எனக் கொள்ளலாம்.

## நாக அரசன்
தென்னிந்தியாவில் **சூட்டுநாகர், கதம்பர், சாளுக்கியர்** ஆகியவர்களே தங்களை நாகர்கள் எனக்கூறினர். இவர்களில் சூட்டுநாகர் இந்த நந்திவர்மன் காலத்தில் மறைந்துவிட்டனர். இரவிவர்மனுக்குப் பின் வந்த கதம்பர் போர் செய்ததாக குறிப்புகள் இல்லை. அதனால் அக்காலத்தில் அதிகம் போரிடுவர்களாக அறியப்படும் சாளுக்கியர்களில் ஜெயசிம்மன் அல்லது இரணதீரனே அந்த நாக அரசனாக இருக்கலாம் என்பது ஆராய்ச்சியாளர் கருத்து. 

## மேற்கோள்கள்

பகுப்பு:இடைக்காலப் பல்லவர்
பகுப்பு:இந்திய அரசர்கள்
இலக்குமி தோத்திரம்

பிற்காலப் பாண்டி நாட்டில் தென்காசி அரசன் சீவலராமன் என்னும் அதிவீரராம பாண்டியன் இயற்றிய நுல்கள் நான்கு. 
:நைடதம், 
:காசி கண்டம், 
:கூர்ம புராணம், 
:வெற்றிவேற்கை
இவற்றில் காசி கண்டம் என்னும் நூலின் ஐந்தாம் அத்தியாயத்தில் தமிழ்முனிவர் திருமகளை வணங்குவதாக 6 பாடல்கள் உள்ளன. இதன் சிறப்பு கருதி இந்த ஆறு பாடல்களையும் தனி நூலாக அச்சிட்டுள்ளனர்.

*ஒரு பாடல்
:கொழுதியிசை அளிமுரளும் தாமநறும் பொகுட்டிலுள்ள கொள்கை யேபோல்
:மழைஉறழும் திருமேனி மணிவண்ணன் இதயமலர் வைகும் மானே
:முழுதுலகும் இனிதீந்த அருட்கொம்பே கரகமலம் முகிழ்ந்து நாளும்
:கழிபெருங்,கா தலில்,தொழுவோர் வினைதீர அருள் கொழிக்கும் கமலக் கண்ணாய்

* இது தரும் செய்தி 
 வண்டு பாடும் தாமரை மலர் மாலை போல், மழைமேகம் போல் மேனி கொண்டு மணிவண்ணன் மனத்தில் இருக்கும் மானே! உலகம் முழுவதையும் பெற்றெடுத்து அருள் பூத்திருக்கும் கொம்பே! அன்புடன் கைகூபம்பித் தொழுவோர் வினைகள் தீர அருள் கொழிக்கும் கமலக்கண் கொண்டவளே! 
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
## அடிக்குறிப்பு

பகுப்பு:தமிழ் இலக்கிய நூல்கள்
பகுப்பு:16 ஆம் நூற்றாண்டுத் தமிழ் நூல்கள்
மெஹ்தி ஹசன் (பாடகர்)

**மெகதி அசன் கான் ** (*Mehdi Hassan Khan*, &lrm;; சூலை 18, 1927 – சூன் 13, 2012)  ஓர்  பாக்கித்தானிய *[[கசல் (இசை)|கசல்]]* பாடகரும் முன்னாள் லாலிவுட் திரைப்பட பின்னணிப் பாடகரும் ஆவார்.  "கசல் மன்னர்" என்று புகழ்பெற்ற மெகதி அசன் பாக்கித்தான் திரைப்படத்துறையில் பெரிதும் மதிக்கப்பட்டார். இவருக்கு பாக்கித்தானிய அரசு *தங்கா-இ-இம்தியாசு*, *நிகழ்த்துக்கலை பெருமை* மற்றும் *இலால்-இ-இம்தியாசு* ஆகிய விருதுகளை வழங்கியுள்ளது. நேபாள அரசும் *கோர்க்கா தக்சிண பகு* என்ற விருதை வழங்கியுள்ளது.  நீண்டகால உடல்நலக் குறைவிற்குப் பின்னர் சூன் 13, 2012 அன்று கராச்சி  தனியார் மருத்துமனை ஒன்றில் இயற்கை எய்தினார்.

## மேற்கோள்களும் குறிப்புக்களும்

## வெளி இணைப்புகள்
* 
* Ghazal king Mehdi Hassan passes away
* Mehdi Hassan biography

பகுப்பு:பாகிஸ்தானியக் கலைஞர்கள்
பகுப்பு:கசல் பாடகர்கள்
பகுப்பு:1927 பிறப்புகள்
பகுப்பு:2012 இறப்புகள்
கோணங்கியாட்டம்

**கோணங்கியாட்டம்** எம்பது கோமாளியாக வேடம் அணிந்து கோணங்கித்தனமாக ஆடப்படும் ஒரு நாட்டுப்புற ஆட்டம் ஆகும்.  இது நாகப்பட்டினம், மயிலாடுதுறை ஆகிய பகுதிகளில் நிகழ்த்தப்படுகிறது.

## மேற்கோள்கள்


பகுப்பு:தமிழர் ஆடற்கலைகள்
நுஸ்டார்

**அணுக்கரு நிறமாலைத் தொலைநோக்கி அணி** (*Nuclear Spectroscopic Telescope Array*, அல்லது சுருக்கமாக **நுஸ்டார்** (*NuSTAR*) என்பது அமெரிக்க விண்வெளி ஆய்வு மையமான நாசாவினால் 2012 சூன் 14 அன்று விண்ணுக்கு ஏவப்பட்ட அதிசக்தி வாய்ந்த தொலைநோக்கியை கொண்ட செயற்கைக்கோள் ஆகும். இந்தத் தொலைநோக்கியில் எக்சு-கதிர் அவதானக்கருவி பொருத்தப்பட்டுள்ளதால் இது ஏனைய தொலைநோக்கிகளை விடவும் 10 மடங்கு துள்ளியமாக அவதானிக்ககூடியதோடு 100 மடங்கு கிரகிக்கும் தன்மை கொண்டதாகவும் காணப்படுகின்றது.

## மேற்கோள்கள்

பகுப்பு:செயற்கைக் கோள்கள்
பகுப்பு:விண்வெளித் தொலைநோக்கிகள்
பகுப்பு:அமெரிக்க விண்வெளித் திட்டங்கள்
உடன்படிக்கைப் பெட்டி

thumb|300px|உடன்படிக்கைப் பெட்டியின் மாதிரி
**உடன்படிக்கைப் பெட்டி** அல்லது **உடன்படிக்கைப் பேழை** என்பது விடுதலைப் பயணம் விபரிக்கும் ஓர் பெட்டியாகும். **சாட்சிப் பெட்டி** எனவும் அழைக்கப்படும் இது பத்துக் கட்டளைகள் பொறிக்கப்பட்ட கற்பலகைகளைக் கொண்டது. விடுதலைப் பயணம் (நூல்), எண்ணிக்கை (நூல்), எபிரேயருக்கு எழுதிய நிருபம், ஆகியவற்றின் கருத்துக்களின்படி, அதனுள் ஆரோனின் கோலும், குவளையில் மன்னா மற்றும் மோசே எழுதிய முதல் தோரா சுருள் என்பன இருந்ததாக கருதப்படுகிறது. ஆயினும் 1 அரசர்களின் படி சாலமோனின் காலத்தில் உடன்படிக்கைப் பெட்டியினுள் கட்டளைகளின் இரு கற்பலகைகள் மாத்திரம் இருந்தது எனக் கூறுகின்றது. விடுதலைப் பயணத்தின்படி, மோசேக்கு சீனாய் மலையில் வைத்து கடவுளால் கொடுக்கப்பட்ட அறிவுறுத்தலுக்கு ஏற்பவே உடன்படிக்கைப் பெட்டி உருவாக்கப்பட்டது. உடன்படிக்கைப் பெட்டியை மூடியுள்ள தேவதூதர்களின் மத்தியிலிருந்து தன்னுடன் பேசுமாறு மேசேக்கு கடவுள் கூறியிருந்தார்.

## உசாத்துணை

பகுப்பு:யூதம்
சாலமோன்

**சாலமோன்** (,  *(Shlomo)*,   *(Sulaymān)*,  *(Solomōn)*) என்பவர் ஒன்றிணைந்த யூதா-இஸ்ரயேல் நாட்டின் அரசராக ஆட்சிசெய்தவரும் தாவீது அரசனின் மகனும் ஆவார்.

## விவிலியக் குறிப்புகள்
1 அரசர்கள், 1 குறிப்பேடு, என்னும் விவிலிய நூல்கள் சாலமோனை ஒன்றிணைந்த யூதா-இசுரயேல் நாட்டின் அரசராக அடையாளம் காட்டுகின்றன. யூத சமய நூலாகிய தால்முத் சாலமோனை 48 இறைவாக்கினருள் ஒருவராகக் கருதுகிறது. சாலமோன், தாவீது அரசருக்கும் பத்சபா என்னும் பெண்ணுக்கும் மகனாகப் பிறந்தவர். சாலமோனின் தந்தை தாவீது வட பகுதியாகிய இசுரயேலையும் தென் பகுதியாகிய யூதாவையும் வலுவான அரசாக மாற்றினார். அவருக்கு முன் சவுல் இசுரயேலின் முதல் அரசராக இருந்தார். இவ்வாறு, சாலமோன் ஒன்றிணைந்த அரசின் மூன்றாவது, மற்றும் கடைசி அரசர் ஆனார்.

சாலமோனின் ஆட்சிக்குப் பின் வட நாடு இசுரயேல் என்றும், தென்னாடு யூதா என்றும் தனித்தனியாகப் பிரிந்தன.

குர்ஆன் சாலமோனை முதன்மையான இறைவாக்கினராக சுலைமான் நபி கருதுகின்றது. சாலமோனுடைய ஆட்சிக்காலம் ஏறக்குறைய கி.மு. 970 முதல் கி.மு. 931 வரையென கணிக்கப்படுகின்றது.

## சாலமோனின் சிறப்பு

சாலமோன் தன் நாட்டின் தலைநகராகிய எருசலேமில் கடவுளுக்கு புகழ்மிக்க கோவிலைக் கட்டினார். இது "முதல் கோவில்" (*First Temple*) என்று அழைக்கப்படுகிறது.. மேலும், விவிலியம் சாலமோனைத் தலைசிறந்த ஞானி என்று சித்தரிக்கிறது. சாலமோனின் அறிவுத்திறனையும் புகழையும் கேள்விப்பட்டு, சேபா நாட்டு அரசி அவரைச் சந்தித்து விலையுயர்ந்த பரிசுகளை வழங்கினார் (1 அரசர்கள் 10:1-13). 

சாலலொமோனின் ஆட்சியின்போது புகழ்மிக்க பல கட்டடங்கள் எழுப்பப்பட்டன.

சாலமோன் ஆட்சிக்காலத்தில் நாட்டில் அமைதி நிலவியது. செல்வம் கொழித்தது. ஆயினும் விவிலியத்தின்படி, சாலமோன் யாவே என்னும் உண்மைக் கடவுளின் வழிபாட்டை மறந்து, தம் மனைவியரின் தெய்வங்களை வழிபட்டார்; சிலைவழிபாட்டை ஆதரித்தார். இதனால் கடவுள் அவரைத் தண்டித்தார்.

## சாலமோனின் வாரிசு

சாலமோனின் இறப்புக்குப் பிறகு அவருடைய மகன் ரெகபெயாம் ஆட்சி செய்தார் என்று விவிலியம் கூறுகிறது (1 அரசர்கள் 11:43). சாலமோன் வழிமரபில் வந்த யோசேப்பு, இயேசுவின் வளர்ப்புத் தந்தை ஆவார். 

## உசாத்துணை

பகுப்பு:பழைய ஏற்பாட்டு நபர்கள்
பகுப்பு:பண்டைய இஸ்ரயேலின் அரசர்கள்
பாரி அரபுக் கல்லூரி

பாரி அரபுக் கல்லூரி (Baari Arabic College)இலங்கையின் தென்மாகாணத்தில் மாத்தறை மாவட்டத்தில் வெலிகமை பிரதேசத்தில் அமைந்துள்ள அரபு மத்ரசா ஆகும். இம்மத்ரசா இலங்கையின் மிகவும் பழைமை வாய்ந்த மத்ரசாவாகவும், முதலாவது மத்ரசாவாக அறியப்படுகின்றது. இந்த மத்ரசாவில் பயின்று ஆண்டுதோறும் நூற்றுக்கணக்கான மௌலவிமார்கள் பட்டம் பெற்று வெளியாகின்றனர்.

## உசாத்துணை

பகுப்பு:இலங்கையில் கல்வி
புராணம் (தமிழ்நூல் தொகை)

22 ஆசிரியர்கள் செய்த 41 **புராணங்கள்** தமிழில் உள்ளன. கந்த புராணம், சிவ புராணம், திருவிளையாடல் புராணம் போன்றவை வடமொழிப் புராணக் கதைகளைத் தமிழில் கூறுபவை. பெரிய புராணம் தமிழ்நாட்டில் வாழ்ந்த சிவனடியார்களின் வரலாற்றைக் கற்பனைவளம் கூட்டி எழுதப்பட்டுள்ளது.

5 வைணவப் புராணங்கள்
:2 இதிகாசம் (பாகவதம்)
:2 தலபுராணம்
:1சமயவிசாரம்(விளக்கம்)
36 சைவ புராணங்கள்
:26 தலபுராணம்
:3 சிவபாக்கிரம புராணங்கள்
:7 சிவதருமம், சிவபுண்ணியம் கூறுவன

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, (முதற்பதிப்பு 1977 முன்னுரை) 2005

பகுப்பு:புராணங்கள்
ஐஎன்எஸ் ரன்வீர் (டி54)

**ஐஎன்எஸ் ரன்வீர் (டி54)** இந்தியக் கடற்படைக்காக நான்காவதாக கட்டப்பட ராஜ்புட் வகுப்பு அழிகலன் ஆகும். ரன்வீர் 28 அக்டோபர் 1986 அன்று செயற்பாட்டுக்கு வந்தது. ஐஎன்எஸ் மைசூருடன்  சேர்ந்து இது 15வது சார்க் மாநாட்டின் போது இந்தியப் பிரதமர் மன்மோகன்சிங் மற்றும் மற்ற உயர் அதிகாரிகளின் பாதுகாப்பிற்காக இலங்கை கடல் எல்லைக்கு சற்று வெளியே நிலை நிறுத்தப்பட்டிருந்தது. 
## இதனையும் காண்க
*ஐஎன்எஸ் விக்ரமாதித்யா
*ஐ. என். எசு. அரிகந்த்
*ஐ.என்.எஸ். காமோர்த்தா
*ஐ.என்.எஸ். சுனைனா
*ஐ.என்.எஸ். தரங்கிணி
*ஐ.என்.எஸ்.சக்ரா
*ஐஎன்எஸ் கொச்சி
*ஐஎன்எஸ் சக்ரா 2
*ஐஎன்எஸ் சரயு (பி57)
*ஐஎன்எஸ் சென்னை
*ஐஎன்எஸ் ராணா (டி52)
*ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
*எச். எம். எஸ் பஞ்சாபி
*ராஜபுதன வகுப்பு அழிகலன்

## மேற்கோள்கள்

 
## வெளியிணைப்புகள்

*''Rajput'' (''Kashin II'' class)  at Bharat Rakshak.

பகுப்பு:இந்திய போர்க் கப்பல்கள்
வாயு சங்கிதை

**வாயு சங்கிதை**  என்பது ஒரு புராண நூல். 
வரகுணராமர் என்னும் பாண்டியன் குலசேகரனால் இயற்றப்பட்ட இரண்டு நூல்களில் ஒன்று. 
மற்றொன்று இலிங்க புராணம்.
*இந்த நூலின் காலம் 16ஆம் நூற்றாண்டு.

நூல் அமைதி
*இரண்டு காண்டங்கள் உள்ளன.
**பூர்வ காண்டம் 30 அத்தியாயம், 537 பாடல்களைக் கொண்டது.
**உத்தர காண்டம் 30 அத்தியாயம், 797 பாடல்களைக் கொண்டது.
கதை
*முனிவர் பிரமலோகம் சென்று முத்திக்கு வழி காட்டுமாறு பிரமனைக் கேட்டார். “நீங்கள் நைமிசாரணியம் சென்று தவம் செய்யுங்கள். அங்கு வாயுதேவன் வந்து முத்திக்கு வழி காட்டுவான்” என்றார். அவ்வாறு தவம் செய்யும்போது வாயுதேவன் கூறியதாக இதில் செய்திகள் சொல்லப்படுகின்றன. 
பூர்வ காண்டம் சொல்லும் செய்திகளில் சில
*சிவபெருமான் தன்மை, பிரபஞ்சத்தின் தோற்றம், காலத்தின் தோற்றம், பிரமன் கால்வழி,  
*சிவன் அருளிச்செயல்
*முனிவர்களின் மனைவியர்
உத்தர காண்டம் சொல்லும் செய்திகளில் சில
*சிவன் கண்ணனுக்குத் தீக்கை செய்தது
*சிவலிங்க இயல்புகள், 
*உமாமகேசுர பாசை, கிரியா பூசை, மாத பூசை, காமியகன்மம் முதலானவை
பாடல் எடுத்துக்காட்டு, ஞானயோகம் பற்றியது
:விறகினைப் பற்றியே விளங்கும் தீயினை
:குறைவறக் காண்குவது அன்றிக் கோதிலாது
:உறைதரு தீயினைக் காண ஒண்ணுமோ
:மறைதரு பொருளினை வகுக்க வல்லிர்காள்.
::இதன் செய்தி – விறகில் பற்றி எரியும்போதுதானே தீயைக் காணமுடியும். அதுபோல ஞானம் பற்றி எரிந்தால்தான் இறைவனைக் காணமுடியும்.
## இவற்றையும் காண்க
* பாண்டியர் பாடிய புராணங்கள்
* பிற்காலப் பாண்டி நாடு
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:புராணங்கள்